فریدہ خانم

فریدہ خانم (پیدائش: 1933ء) پاکستانی کلاسیکی گلوکارہ ہیں۔اُنہیں غزل گائیکی کے حوالے سے ایک مستند حوالہ خیال کیا جاتا ہے۔2007ء میں دی ٹائمز آف انڈیا نے اُنہیں ملکہ موسیقی کے خطاب سے یاد کیا۔ وہ پٹیالہ گھرانہ کی موسیقی کے گنے چنے گلوکاروں میں سے ایک ہیں۔

سوانح 
فریدہ خانم کی پیدائش 1933ء میں کلکتہ میں ہوئی۔ اُن کی بڑی بہن مختار بیگم بھی ہندوستانی کلاسیکی گلوکارہ تھیں۔ فریدہ خانم کا خاندان امرتسر کے راستے 1947ء میں ہجرت کرکے لاہور پہنچا جب وہ محض 14 سال کی تھیں۔

موسیقی 
 مزید پڑھیں: استاد عاشق علی خان، مختار بیگم

موسیقی میں خیال، ٹھمری اور دادرا کی تعلیم پٹیالہ گھرانے کے استاد عاشق علی خان سے حاصل کی۔ فریدہ ابھی محض نوعمر کی تھیں جب اُن کی بہن مختار بیگم استاد عاشق علی خان سے موسیقی کی تحصیل کررہی تھیں۔ 1947ء میں استاد عاشق علی خان پاکستان آگئے اور فریدہ خانم کا خاندان بھی پاکستان آگیا۔ اِس طرح موسیقی کا یہ خاندان پاکستان منتقل ہو گیا۔فریدہ خانم نے محض 17 سال کی عمر میں پہلی بار 1950ء میں عوامی اجتماعات میں گانا شروع کیا۔ بعد ازاں وہ ریڈیو پاکستان سے وابستہ ہوگئیں اور اِسی سے اُن کی شناخت بڑے گلوکاروں میں ممکن ہوئی۔ 1960ء کے عشرے میں جنرل ایوب خان کی دعوت پر عوامی اجتماع میں گا کر داد سمیٹی۔

پاکستان ٹیلی ویژن نیٹ سے اُن کے بے شمار پروگرام بھی نشر ہوئے۔ فیاض ہاشمی کی لکھی ہوئی غزل آج جانے کی ضد نہ کرو گانے سے وہ شہرت کی بلندیوں کو پہنچ گئیں۔ علاوہ ازیں اطہر نفیسکی غزل وہ عشق جو ہم سے روٹھ گیا سے بھی اُنہیں شہرت ملی۔2015 میں 82 سال کی عمر میں اُنہوں نے دوبارہ اِس غزل کو کوک سٹوڈیو (پاکستان) کے لیے ریکارڈ کروایا۔ 1960ء اور 1970ء کے ابتدائی عشرے میں فریدہ خانم نے کابل کا دورہ بھی کیا جہاں اُنہوں نے عوامی اجتماعات میں اپنی موسیقی اور فن کا جادو جگایا، علاوہ ازیں فارسی غزلوں کو گانے کا بھی اُنہیں اعزاز حاصل رہا۔

خاندان 
فریدہ خانم لاہور میں اپنے ایک بیٹے اور پانچ بیٹیوں کے ہمراہ رہائش پزیر ہیں۔

اعزازات 
1970ء میں حکومت پاکستان نے فریدہ خانم کو تمغائے حسن کارکردگی سے نوازا۔

مزید دیکھیے 
 مختار بیگم
 فیاض ہاشمی
 آج جانے کی ضد نہ کرو

حوالہ جات 

1929ء کی پیدائشیں
بقید حیات شخصیات
بیسویں صدی کی پاکستانی گلوکارائیں
پاکستانی غزل گائیک
پاکستانی فلمی گلوکار
پاکستانی کلاسکی گلوکار
پاکستانی گلوکارائیں
پاکستانی ٹیلی ویژن کی شخصیات
پنجابی شخصیات
پٹیالہ گھرانہ
تمغائے حسن کارکردگی وصول کنندگان
خواتین غزل گائیک
کلکتہ کی گلوکار شخصیات
لاہور کے گلوکار
مہاجر شخصیات
ہلال امتیاز وصول کنندگان
اردو زبان کے گلوکار
پاکستانی ریڈیو شخصیات
پنجابی گلوکار
برطانوی ہند کی شخصیات
اکیسویں صدی کی پاکستانی گلوکارائیں
پی ٹی وی اعزاز یافتہ
پنجابی زبان کے گلوکار
بیسویں صدی کی پاکستانی اداکارائیں
اکیسویں صدی کی پاکستانی اداکارائیں
ہم ایوارڈز جیتنے والی شخصیات
پاکستانی فلمی اداکارائیں
Short description is different from Wikidata